**16.11.2023(2).**

**E-pasta nosaukums**

Talona aizpildīšanas nosacījumi ģimenes ārstiem, veicot gripas un Covid-19 sezonālo vakcināciju

**E-pasta teksts**

Nacionālais veselības dienests (turpmāk tekstā – Dienests) informē, ka no 2023.gada septembra ir spēkā jaunas manipulācijas, kas paredzētas gripas un Covid-19 sezonālās vakcinācijas apmaksai.

Ņemot vērā saņemtos jautājumus, Dienests ir izstrādājis materiālu *“Talona aizpildīšanas nosacījumi ģimenes ārstiem, veicot gripas un Covid-19 sezonālo vakcināciju”* ar kuru var iepazīties Dienestā tīmekļvietnē sadaļā: *Profesionāļiem > Primārā veselības aprūpe > Ģimenes ārstiem >* *Talona aizpildīšanas nosacījumi ģimenes ārstiem, veicot gripas un Covid-19 sezonālo vakcināciju (*[*https://www.vmnvd.gov.lv/lv/gimenes-arstiem-0*](https://www.vmnvd.gov.lv/lv/gimenes-arstiem-0)*).* Materiāls ir pievienots šī e-pasta pielikumā.

            Papildus Dienests skaidro, ka, ja personai atbilstoši 2000.gada 26.septembra Ministra kabinetu noteikumiem Nr.330 “Vakcinācijas noteikumi” pienākas no valsts budžeta līdzekļiem apmaksāta vakcinācija pret sezonālo gripu, taču vakcīnu nepietiekamības dēļ persona šo vakcīnu ir iegādājusies par personīgajiem līdzekļiem, ģimenes ārsta prakse var ievadīt valsts apmaksātu talonu par veikto sezonālo vakcināciju.

